Rakkaat TV7 katsojat ja ystävät.
Kun rukoilin Herralta sisältöä tähän alkaneen vuoden 2024 puheeseeni, -
sain ehkä yllättävänkin kehotuksen: -
Jatka samasta aiheesta kuin sinulla oli edellisen vuoden puheessasi.
Otsikkonani minulla oli lyhyt lause: ”Suomi on luopunut Herrasta”.
Jumalasta luopumista voitaisiin havainnollistaa, että on tapahtunut -
vähän samaa kuin katkaistaan syntyvän vauvan napanuora.
Vauvan yhteys äidin verenkiertoon katkeaa.
Jes. 49:15: "Unhottaako vaimo rintalapsensa, -
niin ettei hän armahda kohtunsa poikaa?
Ja vaikka he unhottaisivatkin, minä en sinua unhota."
Taivaallinen isä ei unhoita meistä ketään.
Tiedetään, että synnyttävälle äidille lapsi on rakas, -
mutta Jumalalle monin verroin rakkaampi.
Raamattu sanookin, ettei Jumala hylkää yhtäkään meistä.
Tiedämme, että maailmassa on valtavan paljon hylättyjä lapsia, -
mutta ei yhtäkään Jumalan hylkäämää.
Voi miksi me ihmiset hylkäämme Hänet, -
rakastavan Jumalan, joka on ainut, joka meistä voi huolehtia.
Kun meillä on näin rakastava Jumala, miksi maailma, kuten Suomikin -
on suurelta osin luopunut Raamatusta ja Raamatun Jumalasta?
Moderni, muodollisesti kristillinen ja populistinen uskonnollisuus -
ei tätä tunnista, mutta Uusi testamentti tunnistaa.
”Apostasy in the New Testament Communities” -
professori B.J. Orobeza on käynyt läpi Uuden testamentin kaikki kirjat.
Hän on todennut, että lähes jokaisessa Uuden testamentin kirjassa -
puhutaan jostakin näkökulmasta katsottuna luopumuksesta.
Aihe on myös hyvin tuttu Vanhassa testamentissa.
Tutkijat ovat havainneet, että ihminen on synnynnäinen Jumalasta luopuja.
Ihminen kantaa perisynnin myötä itsessään taipumuksen -
luopua elävästä Jumalasta.
Huomatkaa seuraava varteenotettava lause: -
”Ellei Pyhä Henki saa Jumalan Sanan kautta hoitaa ja -
johdattaa uskovaa läpi elämän, hän hylkää Kristuksen ja hukkuu.”
Ihmisillä on paljon omasta mielestään hyviä selityksiä sille, -
mitä on tapahtunut ja miksi hän on toiminut niin kuin on toiminut.
Todellinen syy on se, -
että ihminen on yksinkertaisesti vieraantunut Kristuksesta.
Usko on muuttunut uskonnollisuudeksi, -
muotomenoksi tai usko on jopa kokonaan sammunut.
Tämä on surullista, mutta totta.
Ihmisellä ei ole enää murhetta omista synneistään, -
eikä Sanan kuuleminen enää kiinnosta.
Luopumus vähitellen kovettaa sydämen.
Jumalan pelko ja Pyhän kunnioitus on Suomessakin asteittain alentunut -
ja joillakin jo kokonaan loppunut.
Kuinka harva Suomessakaan enää asettaa itselleen kysymyksen: -
"Missä minä vietän ikuisuuteni?".
Taivasikävä on jo sanavarastostakin poistunut.
Mutta kuten jo puheeni alussa totesin, -
Jumala ei unohda ja hylkää ketään ihmistä.
Jumalalle ei ole mieleen yhdenkään ihmisen joutuminen kadotukseen.
Miten pitkälle kirkkojen ja kristillisten yhteisöjen -
jäsenkato onkaan jo viime vuosikymmeninä edennyt?
Erään tilaston mukaan suurten kirkkojen jäsenkato Euroopassa -
on laskenut noin 1,5 prosenttiyksikön vuosivauhdilla, -
Suomessa luterilaiseen kirkkoon kuuluu enää 66 % suomalaisista, -
Helsingissä enää 47 %.
Herra armahda ja auta.
Todellinen uskon tilanne on vielä paljon huonompi.
Nuoresta sukupolvesta enää pieni vähemmistö käy seurakunnissa -
ja elää todeksi uskoaan.
Luopumuksella on monenlaisia seurauksia.
Todettakoon, että jäsenkato kirkoissa ja seurakunnissa -
on vaikuttanut myös seurakuntien talousahdinkoon ja -
niinpä seurakuntarakennuksia on enenevä määrä myynnissä.
Mutta mitkä tekijät ovat vaikuttaneet tähän huolestuttavaan kehitykseen -
eli seurakuntien jäsenkatoon?
Tutkijoillakin on jonkin verran erilaisia käsityksiä -
ja niiden ymmärtäminenkään ei ole aivan helppoa.
Yleisesti ollaan sitä mieltä siitä, että 1960-luvulla alkanut -
kulttuurinen vallankumous on tässä keskeisessä osassa.
Se kosketteli auktoriteettien murtumista -
monissa yksilön käyttäytymistä koskettavissa asioissa, -
esimerkkeinä nuorten kapina auktoriteetteja vastaan, -
perhearvojen asteittainen alasajo, musiikki, muoti ja sisäinen itsenäisyys.
Alkoi new age -henkisyyden ja muiden paranormaalien ilmiöiden kasvu.
Viime vuosikymmenen aikana keskeistä on ollut -
seksuaalinen vallankumous.
Yksilökeskeinen ajattelu 'mulle, mulle' on lisääntynyt.
Aikaisemmin oli itsestään selvää, -
että Jumala loi ihmisen mieheksi ja naiseksi ja perhearvot olivat pyhiä.
Nuorten naisten seksuaalinen vallankumous -
on havaittu olevan merkittävä syy naisten uskosta luopumiseen.
Ja kun nuoret luopuvat uskosta, -
vaikuttaahan se suoraan tuleviin sukupolviin.
Myöskään miehet eivät ota perheessä sitä paikkaa, -
jonka Jumala on tarkoittanut.
Miesten tehtävä on ottaa vastuu perheestään, -
myös lastensa arvomaailmasta.
Raamattu sanoo osuvasti psalmissa 11: -
"Kun peruspylväät murretaan maahan, mitä voi vanhurskas tehdä?"
Herra pyhässä temppelissänsä, Herra, jonka istuin on taivaassa-
hänen silmänsä näkevät, hänen katseensa tutkii ihmislapset;
Herra tutkii vanhurskaat, mutta jumalattomia -
ja niitä, jotka vääryyttä rakastavat, hänen sielunsa vihaa.
Hän antaa sataa jumalattomien päälle pauloja, tulta ja tulikiveä; -
polttava tuuli on heidän maljansa osa."
Huomatkaa tämä: "Herra on vanhurskas ja rakastaa vanhurskautta;
oikeamieliset saavat katsella Hänen kasvojansa."
Psalmissa 12 Herra antaa kurjimmallekin ihmiselle toivon sanan:
"Kurjien sorron tähden, köyhien huokausten tähden minä nyt nousen",
sanoo Herra, "tuon pelastuksen sille, joka sitä huoaten ikävöitsee"."
Jakeessa 8 ja 9 Herra sanoo: -
"Sinä, Herra, varjelet heitä, suojelet hänet iäti tältä sukukunnalta.
Yltympäri jumalattomat rehentelevät, -
kun kataluus pääsee valtaan ihmislasten seassa."
Kun kolme vuotta sitten kirjoitin uudenvuoden puheeni, -
oli maailma huomattavasti rauhallisempi.
Helmikuussa 2021 alkoi korona täydellä voimalla, -
joka mullisti yhteiskuntaamme -
ja toi paljon surua mukanaan koko maailmaan.
Vuotta myöhemmin tuli yllätyksenä tieto -
Venäjän hyökkäyksestä Ukrainaan, -
jonka tuottamista kärsimyksistä ei loppua näytä olevan näköpiirissä.
Lokakuun 7. päivän aamulla -
tuli tieto Hamasin yllätyshyökkäyksestä Israelissa.
Kärsimys ja viha hallitsevat tässä maailmanajassa.
Onpa meidän presidenttimmekin ollut hyvin huolestunut siitä, -
mikä maanpiiriämme kohtaa.
Pahimmillaan vihamielisyyksien eskaloituminen voi johtaa -
jopa kolmanteen maailmansotaan.
Tässä uskosta luopuneessa Suomessa, -
jossa koko kansakuntamme on vaarassa, on meidän syytä selvittää, -
mihin me Suomessa, ja koko Euroopassa, asetamme turvamme.
On hyvä muistaa Jeesuksen sanat: -
Minulle on annettu kaikki valta taivaassa ja maan päällä.
Tämä valta tuli Hänelle ristin kuoleman kautta Golgatalla.
Hän kukisti verellään saatanan kaiken vallan.
Tutkitaanpa syvemmin Suomen hengellistä nykytilaa ja -
mitä kansamme tulisi tehdä, että saisimme Jumalan siunaukset ja -
voisimme asua ja viettää rauhallista Jumalan tahdon mukaista elämää.
Selvimmin se avautuu, kun tarkastelemme ja peilaamme -
kansamme hengellistä tilaa vertaamalla sitä Jumalan Sanaan.
Yksi tällainen Sanan peili voisi olla 2. Aikakirja 7:14, jossa kerrotaan, -
miten kansakunta voi nousta alennustilasta -
Jumalalle kelpaavaksi ja terveeksi.
Tämä sanan paikka kuuluu näin: -
"mutta minun kansani, joka on otettu minun nimiini, nöyrtyy, -
ja he rukoilevat ja etsivät minun kasvojani -
ja palajavat pahoilta teiltänsä, niin minä kuulen taivaasta -
ja annan anteeksi heidän syntinsä -
ja teen heidän maansa jälleen terveeksi."
Verrataanpa sana sanalta, millainen on Suomen hengellisyyden laita.
Ensimmäisenä on sana ”nöyrtyy”.
Tämä sana johdattaa kysymykseen siitä, -
onko kansallamme enää Herran pyhää kunnioitusta ja pelkoa -
ja tahdommeko nöyrtyä ja kulkea Hänen tahdossaan.
Joosua kirjoittaa (22:5): -
"Noudattakaa vain tarkoin niitä käskyjä ja sitä lakia, -
jotka Herran palvelija Mooses on teille antanut, -
rakastakaa Herraa, teidän Jumalaanne, -
vaeltakaa aina hänen teitänsä, noudattakaa hänen käskyjänsä, -
riippukaa hänessä kiinni ja palvelkaa häntä -
kaikesta sydämestänne ja kaikesta sielustanne."
Voimme jo tästäkin esimerkistä havaita, -
että emme me Suomessa ole olleet kuuliaiset hänen tahdolleen.
Tästä yhtenä, joskin hyvin vakavana esimerkkinä on, -
että eduskuntamme on säätänyt Jumalan tahdon vastaisia lakeja.
Tässä päättäjillämme ei ollut Sanan tuntemista eikä Jumalan pelkoa.
Toinen kehotussana valitsemassani Raamatun jakeessa on ”rukoilla”.
Rukoushan on suoraa yhteyttä ihmisen ja Jumalan välillä.
Rukous on avain, jotta ihminen osaa vaeltaa Jumalan tahdon mukaan.
Jumala sanassaan on luvannut johdattaa niitä, -
jotka kulkevat rukoillen.
Rukouksen tärkeyttä vaelluksessamme osoittaa -
Raamatun kehotus rukoilla lakkaamatta.
Mutta mitäpä yhteiskuntamme tekee koulumaailmassa?
Tunnustuksellinen uskonnon harjoittaminen on monelta osin -
jopa kielletty kouluissa, rukouksista puhumattakaan.
Jeesuksen nimi halutaan poistaa tai ainakin rajata ja puhutaan Jumalasta -
sellaisella tavalla, josta ei selviä, puhutaanko Raamatun Jumalasta -
vai jostain muusta Jumalasta.
Kolmas Sanan kohde on: etsii Jumalan kasvoja.
Miten nuori lapsi tai vanhempikaan lapsi voi etsiä Jumalan kasvoja, -
jos päiväkodista kotiin tultuaan lapsi kertoo äidilleen, -
ettei Jumalaa ole ja että minä olen apinan jälkeläinen.
Asia ei korjaannu kotonakaan, jos lapsen vanhemmat ovat -
hengellisistä asioista yhtä tietämät- tömiä kuin päiväkodissa oli opetettu.
Evoluutio-oppi kouluissa niittää surullista satoa.
Useimmat päiväkotien opettajista kyllä tietävät, -
mitä Raamattu opettaa näistä asioista.
Mutta yhteiskuntamme säännöt estävät opettajien kertovan lapsille, -
että on rakastava Jumala ja jonka turvassa me kaikki saamme kulkea.
On olemassa todellista tutkimustietoa, -
että kun lapsi saa asua turvallisessa perheessä ja -
kuulla rakastavasta taivaan isästä, hän tahtoo aikuisenakin olla -
lähellä Jumalaa ja olla vuoro- vaikutuksessa taivaalliseen isään.
Minulla itselläni on vahva käytännön tieto näistä asioista, -
kun olen Isännän pöydässä -ohjelmasarjassani haastatellut -
yli 500 miestä hyvin laajalla skaalalla, elinkautisvangista yliopiston rehtoriin.
Neljäs kriteeri on: että he palajavat pahoilta teiltänsä -
eli tekevät parannusta syntielämästään.
Jumala lupaa antaa anteeksi meidän rikkomuksemme, -
jos me sen tunnustamme, kadumme ja teemme parannuksen.
Parannussaarnat ovat aivan liian harvinaisia tänä päivänä.
Synti on se, joka erottaa ihmisen Jumalasta.
Golgatan sanoma ja sen henkilökohtainen vastaanottaminen -
on ainut keino ihmisen pelastua ja päästä Jumalan valtakuntaan.
Jumala on anteeksiantava kaikille, -
jotka sitä Häneltä vilpittömästi pyytävät.
Jos katsomme Suomen kansan enemmistön kristillistä tilaa -
tänä päivänä peilaten edellä olevan Raamatun jakeen avainsanoihin, -
niin ei kukaan ilman parannuksen tekoa pääse perille -
Jumalan valtakuntaan, ellei tee parannusta.
Ihmisen ainut toivo paremmasta toteutuu vain, -
kun ihminen nöyrtyy ja huutaa avuksi Vapahtajaamme Jeesusta Kristusta.
Tämä päivä on vielä pelastuksen päivä. Niinpä kehotankin rakas ystävä;
anna elämäsi hallintavalta Jeesukselle jo tänään.
Huomenna voi olla jo myöhäistä.
TV7 vietti pari viikkoa sitten kanavan 20-vuotissyntymäjuhlaa.
Enää ei voi puhua yhdestä kanavasta, vaan jo TV7-kanavaperheestä.
Perheeseen kuluu viisi kielialuetta: suomi, viro, ruotsi, venäjän kieli -
sekä englanninkielinen uutistoimitus Jerusalemissa.
Ohjelmia välitetään kaapelin, internetin ja Youtube-kanavien kautta.
Kaikki ohjelmat ovat nähtävissä arkistotallenteina internetissä.
Ajattelen niin, että Jumala näki, että luopumus Suomessa ja -
Euroopassakin on tosiasia.
Muurit ovat yhtä hajalla kuin ne olivat Nehemiankin aikana Jerusalemissa.
TV7:n ydintehtävä on kertoa evankeliumin ilosanoma -
pääasiassa sähköisen median välityksellä kaikille, -
kuten Raamattu opettaa.
Vain sydämen usko ylösnousseeseen Jeesukseen ja -
suun tunnustus voivat pelastaa ihmisen kadotukseen joutumasta.
Ja nyt kun TV7 on saanut kulkea Jumalan johdattamana -
jo pari vuosikymmentä, on turvallista uskoa, -
että Herran siunaava käsi on yllämme jatkossakin.
Tähän lopuksi haluan lukea David Wilkersonin ”Isän sydän” -kirjasesta -
yhden päivän tekstin. Kirjasessa on on Sana jokaiselle päivälle.
Kirjan on suomentanut ”Kuva ja Sana”. Tämän otsikon aihe on ”peili”.
”Mutta täynnä Pyhää henkeä (Stefanus) loi katseensa -
taivaaseen päin ja näki Jumalan kirkkauden ja Jeesuksen seisovan -
Jumalan oikealla puolella; katso minä näen taivaat auenneina -
ja ihmisen pojan seisovan Jumalan oikealla puolella.
Stefanus edustaa sitä, mitä todellisen kristityn on tarkoitus olla: -
Hän oli täynnä Pyhää Henkeä ja hänen katseensa oli kiinnitetty -
Jumalan Poikaan kirkkaudessa.
Tällainen henkilö heijastaa Kristuksen kirkkautta tavalla,-
joka saa kaikki sen näkevät ihmettelemään ja ällistymään.
Tällainen kristitty on kiinnittänyt katseensa Herraan, -
katsoo aina Häneen ja keskittyy vain kirkastettuun Vapahtajaansa.
Katsoessaan taivaalle Stefanus kuitenkin näki Herran kirkkaudessa, -
ja äkkiä hänen kokemansa torjunta ei merkinnyt mitään.
Hän nousi kaiken sen yläpuolelle nähdessään Näkymättömän.
Mutta me kaikki, jotka peittämättömin kasvoin katselemme -
Herran kirkkautta kuin kuvastimesta, muutumme saman kuvan kaltaisiksi -
kirkkaudesta kirkkauteen, niin kuin muuttaa Herra, joka on Henki.
Kristittyinä olemme kuin peili, joka heijastaa sitä kirkkautta, -
jota jatkuvasti katselemme.
Kunpa voisimme tulla maailmalle tällaiseksi peiliksi, -
joka katsoo Kristukseen, muuttuu enemmän Hänen kaltaisekseen -
ja heijastaa Hänen kirkkauttaan.
Vaikka yhteiskunnassamme luopumus näkyy monella tasolla, -
niin rohkaiskaa mielenne; -
meille Jumalan rakkaille lapsilleen Hän sanoo: "Älä pelkää, pieni laumani.
Teidän Isänne on päättänyt antaa teille valtakunnan." (Luuk 12:32)
Rakkaat katsojat, niin Suomessa kuin muissakin maissa, -
toivotan teille Jumalan siunaamaa alkanutta uutta vuotta 2024.
Jäämme nyt kuuntelemaan jo meille kaikille tutuksi tulleen -
Kyösti Kallion rukouksen Kristoffer Strengin säveltämänä ja tulkitsemana.
Tekstitys: TV7